Marioné smaak weer goudMarioné Fourie seil oor ’n hekkie. (Foto: GB Jordaan) Marioné Fourie het weer eens die septer op Suid-Afrikaanse bodem geswaai toe sy die 100 m-hekkiesitem by Atletiek Suid-Afrika (ASA) se derde Grand Prix-byeenkoms in Potchefstroom gewen het. Sy het die wedloop in ŉ tyd van 13.01 sekondes voltooi. Taylon Bieldt, wat normaalweg in die 400 m-hekkiesitem te siene is, was tweede met haar tyd van 13.10 sekondes. Fourie het vroeër in ŉ onderhoud met Maroela Media gesê dat sy hard werk om Rikenette Steenkamp se Suid-Afrikaanse rekord van 12.81 sekondes te verbeter. “Ek weet dat ek definitief nog vinniger kan hardloop; die hoofbestanddele wat ontbreek is die regte wedloop en die regte kompetisie om my aan te vuur,” het Fourie gesê. Die 20-jarige atleet het twee jaar terug laas die onderspit op ŉ plaaslike atletiekbaan gedelf – nogal teen die einste Steenkamp. Sedertdien skrik haar wenlopie vir niks: Amper 20 goue medaljes op ŉ streep sal enige atleet groot laat glimlag. Dan het Tamzin Thomas die 100 m en 200 m vir vroue gewen, terwyl Jo-Ané van Dyk met haar gooi van amper 58 meter in die spiesgooi-item beïndruk het. Tamzin Thomas wins the Women's 100M Final in a time of 11.50s at the ASA Grand Prix 3 ???? pic.twitter.com/X5i6gWiekw — SuperSport ???? (@SuperSportTV) April 26, 2023 In die mansafdeling het Kyle Blignaut se gooi van meer as 20 m goud in die gewigstootitem beteken. Die 23-jarige veldatleet het ŉ paar jaar gelede tot die eindronde van die Olimpiese Spele deurgedring. Mans: 100 m: Samwel Bitonyake – 10.12 sekondes 200 m: Sinesipho Dambile – 20.47 sekondes 400 m: Joel Semenya – 46.20 sekondes 800 m: James Seeliger – 1:47.89 minute 110 m-hekkies: Antonio Alkana – 13.45 sekondes 400 m-hekkies: Le Roux Hamman – 50.36 sekondes Gewigstoot: Kyle Bilgnaut: 20,03 meter Spiesgooi: Douw Smit: 79,95 meter An exciting finish in the mens 400mh which saw Le Roux Hamman and Constant Pretorius battling out in the home straight. Le Roux claimed the victory with a winning time of 50.36! #Grandprix3 #jointhemovement pic.twitter.com/j1nWIdYL78 — Athletics_SA (@AthleticsSA_) April 26, 2023 Vroue: 100 m: Tamzin Thomas – 11.49 sekondes 200 m: Tamzin Thomas – 23.58 sekondes 400 m: Rhoda Njobvu – 52.25 sekondes 800 m: Carina Viljoen – 2:06:55 minute 100 m-hekkies: Marioné Fourie – 13.01 sekondes 400 m: Line Kloster: 55.87 sekondes Verspring: Danielle Nolte – 6,37 meter Spiesgooi: Jo-Ané van Dyk – 57,64 meter